Ekaterina Gerasimova
kittykat3756@googlemail.com
Αυτόματη ενημέρωση των ετικετών.
Δημήτρης Σπίγγος
dmtrs32@gmail.com 2014

# Ο Σαρωτής

Ο σαρωτής μπορεί να χρησιμοποιηθεί για να συμπληρώσει τα πεδία με βάση το όνομα του αρχείου, για να μετονομάσει ένα αρχείο και να δημιουργήσει έναν νέο κατάλογο με βάση τα συμπληρωμένα πεδία και να επεξεργαστεί το κείμενο στα πεδία και στο όνομα του αρχείου.

# Συμπλήρωση πεδίων από τη δομή ονόματος αρχείου και καταλόγου

Η Συμπλήρωση ετικέτας μπορεί να χρησιμοποιηθεί για να συμπληρώσει τα πεδία ετικέτας με βάση το όνομα του αρχείου και τους γονικούς του καταλόγους.

Χρησιμοποιήστε τα προσδιοριστικά μορφής και διαχωριστικών για να διαιρέσετε το όνομα του αρχείου και των γονικών καταλόγων σε διαφορετικά πεδία ετικετών. Τα προσδιοριστικά μορφής, όπως %t για τίτλο κομματιού, που χρησιμοποιούνται για να δείξουν τα διαφορετικά πεδία ετικετών, καταχωρίζονται στο Υπόμνημα. Τα Διαχωριστικά μπορούν να είναι οποιοδήποτε μέρος του ονόματος του αρχείου ή των γονικών καταλόγων. Χρησιμοποιήστε / για να προσθέσετε το διαχωριστικό για έναν γονικό κατάλογο.

Για παράδειγμα, αν κρατήσετε τα αρχεία ήχου σας χρησιμοποιώντας τη δομή καταλόγου και τα ονόματα αρχείων του artist/album/01 track title.flac, χρησιμοποιήστε το %a/%b/%t %n της συμβολοσειράς μορφής για να εξάγετε τον αριθμό κομματιού και τον τίτλο από το όνομα του αρχείου, τον τίτλο δίσκου από τον γονικό κατάλογο και τον καλλιτέχνη από τον προγονικό κατάλογο.

Συμπληρώστε τα πεδία ετικετών για τα επιλεγμένα αρχεία χρησιμοποιώντας το πλήκτρο Σάρωση αρχείων.

# Μετονομασία αρχείων και δημιουργία νέων καταλόγων

Το Μετονομασία αρχείου και καταλόγου μπορεί να χρησιμοποιηθεί για να δημιουργήσετε μια ιεραρχία καταλόγου και να ενημερώσετε τα ονόματα αρχείων χρησιμοποιώντας τα συμπληρωμένα πεδία ετικέτας. Αν οριστεί μια νέα ιεραρχία καταλόγων, θα δημιουργηθεί μέσα στον κατάλογο όπου είναι προς το παρόν τοποθετημένο το αρχείο.

Για παράδειγμα, αν έχετε ένα αρχείο με ετικέτα μέσα στον κατάλογο μουσική, μπορείτε να χρησιμοποιήσετε το %a/%b/%t %n της συμβολοσειράς μορφής, που θα δημιουργήσει τη δομή αρχείου και το όνομα αρχείου Music/artist/album/01 track title.flac. Θα δείτε μια προεπισκόπηση του σχήματος ονομασίας κάτω από την καθορισμένη συμβολοσειρά μορφής.

Για να προετοιμάστε τα αρχεία για μετακίνηση και μετονομασία, πατήστε το πλήκτρο Σάρωση αρχείων.

# Μαζική επεξεργασία πεδίων ετικέτας και ονόματος αρχείου

Η Επεξεργασία πεδίων είναι ένα προηγμένο γνώρισμα εύρεσης και αντικατάστασης που σας επιτρέπει να επιλέξετε ποια πεδία ετικέτας θα επεξεργαστείτε. Επιτρέπει επίσης να επεξεργαστεί το όνομα του αρχείου.

Μπορείτε να μετατρέψετε χαρακτήρες για μια απλή εύρεση και αντικατάσταση, να αλλάξετε την κεφαλαιοποίηση και να προσθέσετε ή να αφαιρέσετε διαστήματα.

Χρησιμοποιήστε τα πλήκτρα Επιλογή πεδίων για να ορίσετε ποια πεδία θα αλλάξετε. Μπορείτε επίσης να επιλέξετε ή να αποεπιλέξετε όλα τα πεδία και να αντιστρέψετε την επιλογή σας.